ᱵᱟᱝᱞᱟᱫᱮᱥᱤ ᱴᱟᱠᱟ

ᱵᱟᱝᱞᱟᱫᱮᱥᱤ ᱴᱟᱠᱟ (ᱵᱟᱝᱞᱟ: টাকা, ᱪᱤᱱᱦᱟᱹ: ৳, ᱠᱳᱰ: BDT, ᱠᱷᱟᱴᱚ ᱛᱮ: Tk) ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱠᱟᱹᱣᱰᱤ ᱠᱟᱱᱟ᱾ ᱭᱩᱱᱤᱠᱚᱰ ᱨᱮ, ᱱᱚᱶᱟ ᱫᱚ U+09F3 ᱨᱮ ᱠᱳᱰ ᱟᱠᱟᱱᱟ᱾

᱑᱐ ᱟᱨ ᱚᱱᱟ ᱠᱷᱚᱱ ᱢᱟᱨᱟᱝ ᱠᱟᱹᱣᱰᱤ ᱨᱮᱭᱟᱜ ᱨᱮᱭᱟᱜ ᱪᱷᱟᱯᱟ ᱫᱚ ᱵᱟᱝᱞᱟᱫᱮᱥ ᱵᱮᱝᱠ ᱦᱚᱛᱮᱛᱮ ᱪᱟᱪᱞᱟᱣᱚᱜᱼᱟ, ᱮᱴᱟᱜ ᱥᱮᱫ ᱒ ᱟᱨ ᱕ ᱱᱳᱴ ᱨᱮᱭᱟᱜ ᱫᱟᱹᱭᱵᱷᱟᱨ ᱫᱚ ᱵᱟᱝᱞᱟᱫᱮᱥ ᱥᱚᱨᱠᱟᱨᱟᱜ ᱠᱟᱹᱣᱰᱤ ᱢᱚᱱᱛᱨᱤ ᱢᱟᱰᱮᱨ ᱴᱷᱮᱱ ᱢᱮᱱᱟᱜᱼᱟ᱾ ᱒ ᱴᱟᱠᱟ ᱟᱨ ᱕ ᱴᱟᱠᱟ ᱨᱮᱱᱟᱜ ᱵᱮᱸᱠ ᱱᱳᱴ ᱵᱟᱹᱲᱛᱤ ᱠᱟᱛᱮ ᱠᱚᱭᱮᱱ ᱠᱚ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱛᱚᱵᱮ ᱚᱱᱟ ᱠᱷᱚᱱ ᱞᱟᱛᱟᱨ ᱨᱮ ᱢᱮᱱᱟᱜ ᱱᱳᱴ ᱠᱚ (ᱯᱚᱭᱥᱟ ᱨᱮᱭᱟᱜ ᱠᱚᱭᱮᱱ ᱠᱚ) ᱑ ᱴᱟᱠᱟ ᱫᱷᱟᱹᱵᱤᱡ, ᱫᱟᱢ ᱰᱷᱮᱨ ᱠᱷᱟᱹᱛᱤᱨ ᱵᱮᱵᱷᱟᱨ ᱪᱟᱵᱟ ᱟᱠᱟᱱᱟ᱾ ᱴᱟᱠᱟ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱ ᱪᱤᱱᱦᱟᱹ ᱫᱚ "৳" ᱟᱨ "Tk" ᱠᱟᱱᱟ, ᱡᱟᱦᱟᱸ ᱫᱚ ᱡᱤᱱᱤᱥ ᱟᱨ ᱠᱟᱹᱢᱤᱦᱚᱨᱟ ᱟᱨ ᱨᱤᱥᱤᱯ ᱠᱚ ᱵᱮᱱᱟᱣ ᱚᱠᱛᱚ ᱨᱮ ᱵᱮᱵᱷᱟᱨᱚᱜ ᱠᱟᱱᱟ᱾ ᱱᱚᱶᱟ ᱫᱚ ᱑᱐᱐ ᱯᱚᱭᱥᱟ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱢᱮᱱᱠᱷᱟᱱ ᱯᱚᱭᱥᱟ ᱠᱚᱭᱮᱱ ᱨᱮᱭᱟᱜ ᱵᱮᱵᱷᱟᱨ ᱫᱚ ᱵᱟᱹᱱᱩᱜᱼᱟ᱾ ᱯᱚᱭᱥᱟ ᱨᱚᱲ ᱫᱚ ᱱᱤᱛᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ (ᱡᱮᱞᱮᱠᱟ, ৳᱑,᱒᱓,᱔᱕᱖.᱗᱘ ᱞᱟᱹᱜᱤᱫ ᱑,᱒᱓,᱔᱕᱖ ᱴᱟᱠᱟ ᱟᱨ ᱗᱘ ᱯᱚᱭᱥᱟ)᱾

ᱧᱩᱛᱩᱢ

The American Heritage Dictionary of the English Language ᱟᱨ ᱵᱟᱝᱞᱟᱯᱤᱰᱤᱭᱟ ᱞᱮᱠᱟᱛᱮ, ᱴᱟᱠᱟ ᱟᱹᱲᱟᱹ ᱫᱚ ᱥᱚᱸᱥᱠᱨᱤᱛ ᱟᱹᱲᱟᱹ ᱛᱟᱱᱠᱟᱦ ᱠᱷᱚᱱ ᱦᱮᱡ ᱟᱠᱟᱱᱟ᱾ ᱵᱟᱝᱞᱟ ᱯᱟᱹᱨᱥᱤ ᱨᱮ ᱴᱟᱠᱟ ᱟᱹᱲᱟᱹ ᱫᱚ ᱡᱚᱛᱚ ᱞᱮᱠᱟᱱ ᱠᱟᱹᱣᱰᱤ, ᱯᱩᱭᱥᱟᱹ ᱟᱨ ᱱᱳᱴ ᱞᱟᱹᱜᱤᱫ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ᱾ ᱱᱚᱝᱠᱟ ᱞᱮᱠᱟ ᱛᱮ, ᱵᱮᱵᱷᱟᱨᱤᱭᱟᱹ ᱞᱮᱠᱟᱛᱮ, ᱵᱟᱝᱞᱟ ᱯᱟᱹᱨᱥᱤ ᱨᱚᱲ ᱦᱚᱲ ᱫᱚ "ᱴᱟᱠᱟ" ᱵᱮᱵᱷᱟᱨ ᱫᱟᱲᱮᱭᱟᱜᱼᱟ ᱡᱟᱦᱟᱸ ᱞᱮᱠᱟᱱᱟᱜ ᱠᱟᱹᱣᱰᱤ ᱵᱩᱡᱷᱟᱹᱣ ᱚᱪᱚ ᱞᱟᱹᱜᱤᱫ ᱛᱮ᱾ ᱯᱚᱪᱷᱤᱢ ᱵᱟᱝᱞᱟ ᱟᱨ ᱛᱨᱤᱯᱩᱨᱟ ᱞᱮᱠᱟᱱ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱮ ᱥᱤᱧᱚᱛᱤᱭᱟᱹ ᱨᱩᱯᱤ (₹) ᱫᱚ ᱴᱟᱠᱟ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ᱾ ᱯᱨᱚᱠᱨᱤᱛ ᱯᱟᱹᱨᱥᱤ ᱚᱨᱥᱚᱝ ᱟᱱ ᱮᱴᱟᱜ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱠᱚᱨᱮ, ᱵᱤᱦᱟᱨ ᱨᱮ ᱢᱟᱭᱛᱷᱤᱞᱤ ᱟᱨ ᱢᱟᱜᱟᱫᱷᱤ ᱯᱟᱹᱨᱥᱤ ᱠᱚᱨᱮ "ᱴᱟᱠᱟ", ᱟᱥᱟᱢ ᱨᱮ টকা ᱴᱚᱠᱟ ᱟᱨ ᱳᱰᱤᱥᱟ ᱨᱮ ଟଙ୍କା ᱴᱚᱝᱠᱟ ᱠᱚ ᱢᱮᱛᱟᱜᱼᱟ᱾

ᱱᱟᱜᱟᱢ
᱑᱙᱔᱗-᱗᱑
᱑᱙᱗᱒ ᱠᱷᱚᱱ

ᱠᱚᱭᱮᱱ

᱑᱙᱗᱓ ᱥᱮᱨᱢᱟ ᱨᱮ, ᱕, ᱑᱐, ᱒᱕ ᱟᱨ ᱕᱐ ᱯᱚᱭᱥᱟ ᱪᱟᱹᱞᱩ ᱞᱮᱱᱟ᱾ ᱑ ᱯᱚᱭᱥᱟ ᱨᱮᱭᱟᱜ ᱠᱚᱭᱮᱱ ᱫᱚ ᱑᱙᱗᱔ ᱨᱮ ᱟᱨ ৳᱑ ᱴᱟᱠᱟ ᱨᱮᱭᱟᱜ ᱠᱚᱭᱮᱱ ᱫᱚ ᱑᱙᱗᱕ ᱨᱮ ᱪᱟᱹᱞᱩ ᱞᱮᱱᱟ᱾ ᱑, ᱕ ᱟᱨ ᱑᱐ ᱯᱚᱭᱥᱟ ᱫᱚ ᱮᱞᱩᱢᱤᱱᱤᱭᱟᱢ ᱛᱮ ᱟᱨ ᱒᱕ ᱟᱨ ᱕᱐ ᱯᱚᱭᱥᱟ ᱫᱚ ᱥᱴᱤᱞ ᱛᱮ ᱟᱨ ৳᱑ ᱫᱚ ᱛᱟᱸᱢᱟ-ᱱᱤᱠᱮᱞ ᱛᱮ ᱵᱮᱱᱟᱣ ᱦᱩᱭᱩᱜ ᱠᱟᱱ ᱛᱟᱦᱮᱱᱟ᱾ ᱕ ᱯᱚᱭᱥᱟ ᱫᱚ ᱪᱟᱹᱣᱠᱟᱹ ᱜᱮ ᱛᱟᱦᱮ ᱠᱟᱱᱟ ᱟᱨ ᱑᱐ ᱯᱚᱭᱥᱟ ᱫᱚ ᱦᱮᱞᱠᱟᱣ ᱜᱩᱞᱟᱹᱴ ᱜᱮ᱾ ᱥᱴᱤᱞ ᱨᱮᱭᱟᱜ ৳᱕ ᱫᱚ ᱑᱙᱙᱔ ᱠᱷᱚᱱ ᱟᱨ ᱥᱴᱤᱞ ᱨᱮᱭᱟᱜ ৳᱒ ᱠᱚᱭᱮᱱ ᱫᱚ ᱒᱐᱐᱔ ᱥᱮᱨᱢᱟ ᱨᱮ ᱪᱟᱹᱞᱩ ᱞᱮᱱᱟ᱾

᱒ ᱟᱨ ᱕ ᱯᱚᱭᱥᱟ ᱫᱚ ᱵᱟᱡᱟᱨ ᱨᱮ ᱟᱹᱰᱤ ᱠᱚᱢ ᱜᱮ ᱧᱮᱞᱚᱜᱼᱟ᱾ ᱑᱐, ᱒᱕ ᱟᱨ ᱕᱐ ᱯᱚᱭᱥᱟ ᱠᱚᱭᱮᱱ ᱦᱚᱸ ᱚᱱᱠᱟ ᱜᱮ, ᱪᱮᱫᱟᱜ ᱥᱮ ᱵᱟᱡᱟᱨ ᱨᱮ ᱡᱤᱱᱤᱥ ᱠᱚ ᱨᱮᱭᱟᱜ ᱫᱟᱢ ᱰᱷᱮᱨ ᱠᱷᱟᱹᱛᱤᱨ ᱫᱚ ᱚᱱᱟ ᱨᱮᱭᱟᱜ ᱜᱚᱱᱚᱝ ᱠᱚᱢ ᱪᱟᱵᱟ ᱟᱠᱟᱱᱟ᱾ ᱠᱷᱟᱸᱞᱤ ৳᱑, ৳᱒ ᱟᱨ ৳᱕ ᱨᱮᱭᱟᱜ ᱜᱮ ᱵᱮᱵᱷᱟᱨ ᱢᱮᱱᱟᱜᱼᱟ᱾ ᱮᱴᱟᱜ ᱫᱤᱥᱚᱢ ᱞᱮᱠᱟ ᱜᱮ ᱠᱚᱭᱮᱱ ᱠᱚᱫᱚ ᱡᱟᱣ ᱥᱮᱨᱢᱟ ᱵᱟᱝ ᱵᱮᱱᱟᱣᱚᱜ ᱠᱟᱱᱟ, ᱱᱮᱼᱦᱟᱹᱞᱤ ᱜᱮ ᱵᱮᱱᱟᱣ ᱟᱠᱟᱱ ᱠᱚᱭᱮᱱ ৳᱑, ৳᱒ ᱟᱨ ৳᱕ ᱫᱚ ᱑᱐ ᱥᱮᱨᱢᱟ ᱢᱟᱲᱟᱝ ᱒᱐᱑᱓ ᱨᱮ ᱵᱮᱱᱟᱣ ᱞᱮᱱᱟ᱾

ᱵᱮᱝᱠ ᱱᱳᱴ

ᱵᱚᱫᱚᱞ ᱫᱚᱨ

ᱵᱟᱨᱦᱮ ᱡᱚᱱᱚᱲ

 Bangladesh Bank's page on currencies in circulation 
 High resolution scans of Bangladeshi currency
 Historical banknotes of Bangladesh
 51 Years Of Taka History : Notes In Circulation

ᱥᱟᱹᱠᱷᱭᱟᱹᱛ